รู้สึกท้อแท้ผิดหวังเก็บตัวไม่อยากเจอใครเพลียง่ายง่วงตลอดร้องให้ทุกวันคิดว่าตัวเองไม่มีใครรัก แบบนี้เรียกว่าโรคซึมเศร้าไหมคะ
สวัสดีค่ะ อาการท้อแท้ผิดหวัง เก็บตัว ไม่อยากเจอใคร เพลียง่าย ง่วงตลอด อาจเป็นอาการเริ่มต้นของภาวะซึมเศร้าหรือโรคซึมเศร้า หรือการเปลี่ยนแปลงทางอารมณ์ที่ผิดปกติไปได้ภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงานแต่ถ้าเริ่มมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมแนะนำหากิจกรรมที่ชอบทำ อยู่กับคนที่เรารัก และหากมีปัญหาในชีวิตควรตั้งสติและหาทางออกเพื่อบรรเทาอาการซึมเศร้าและหากมีอาการดังกล่าวมากกว่า 2 สัปดาห์ไม่หายไป แนะนำไปพบจิตแพทย์เพื่อประเมินสภาพจิตใจเบื้องต้นว่าน่าจะเข้ากับกลุ่มอาการได้มากที่สุด หากพบว่าเป็นโรคซึมเศร้าจริงอาจจ่ายยาต้านเศร้าร่วมกับทำจิตบำบัด